./data/phi0914/phi00136/phi0914.phi00136.perseus-lat1.xml
Titus Livius (Livy)
PorciumCatonem et L ValeriumFlaccum consularis legatos cum  binis milibus delectorum peditum ad castella Aetolorum, Flaccum in       Rhoduntiam et Tichiunta, Catonem in Callidromum mittit   ipse, priusquam ad hostem copias admoveret, vocatos       in contionem milites paucis est adlocutus  “plerosque omnium ordinum, milites,       inter vos esse video, qui in hac eadem provincia T Quincti ductu auspicioque militaveritis         Macedonico bello inexsuperabilior saltus ad amnem Aoum fuit quam hic:  quippe portae sunt hae, et unus inter duo maria       clausis omnibus velut naturalis transitus est; munitiones et locis       opportunioribus tunc fuerunt et validiores impositae; exercitus hostium ille et       numero maior et militum genere aliquanto melior:  quippe illic Macedones Thracesque et Illyrii erant, ferocissimae omnes       gentes, hic Syri et Asiatici Graeci sunt, vilissima genera hominum et servituti       nata;  rex ille bellicosissimus et exercitatus       iam inde ab iuventa finitimis Thracum atque Illyriorum et circa omnium accolarum       bellis,  hic,  ut aliam omnem vitam sileam, is       est, qui cum ad inferendum populo Romano bellum ex Asia in Europam transisset,       nihil memorabilius toto tempore hibernorum gesserit, quam quod amoris causa ex       domo privata et obscuri etiam inter popularis generis uxorem duxit,  et novus maritus, velut saginatus nuptialibus cenis,       ad pugnam processit  summa virium speique eius in Aetolis fuit, gente vanissima       et ingratissima, ut vos prius experti estis, nunc Antiochus experitur             nam nec venerunt frequentes, nec contineri       in castris potuerunt, et in seditione ipsi inter sese sunt, et, cum Hypatam       tuendam Heracleamque depoposcissent, neutram tutati refugerunt in iuga montium,       pars Heracleae incluserunt sese   rex ipse       confessus nusquam aequo campo non modo congredi se ad pugnam audere, sed ne       castra quidem in aperto ponere, relicta omni ante se regione ea, quam se nobis       ac Philippo ademisse gloriabatur, condidit se intra rupes, ne ante fauces quidem       saltus,  ut quondam Lacedaemonios fama est,       sed intra penitus retractis castris; quod quantum interest ad timorem       ostendendum, an muris urbis alicuius obsidendum, sese incluserit?  sed neque Antiochum tuebuntur       angustiae, nec Aetolos vertices illi, quos ceperunt  satis undique provisum       atque praecautum est, ne quid adversus vos in pugna praeter  hostis esset   illud proponere animo       vestro debetis, non vos pro Graeciae libertate tantum dimicare, quamquam is       quoque egregius titulus esset, liberatam a Philippo ante nunc ab Aetolis et ab       Antiocho liberare, neque ea tantum in praemium vestrum cessura, quae nunc in       regiis castris sunt,  sed illum quoque omnem       apparatum, qui in dies ab Epheso expectatur, praedae futurum, Asiam deinde       Syriamque et omnia usque ad ortum solis ditissima regna Romano imperio       aperturos   quid deinde aberit, quin ab       Gadibus ad mare rubrum Oceano finis terminemus, qui orbem terrarum amplexu       finit, et omne humanum genus secundum deos nomen Romanum veneretur?  in haec tanta praemia dignos parate animos, ut       crastino die bene iuvantibus diis acie decernamus ”